Vahepeal on olnud väga rabarbrine aeg. Ma olen proovinud palju erinevad kooke ja magustoite, aga kuna ma olen hirmlaisk, siis enamik neist (vähemalt hetkel) blogis ei kajastu. Piltide tegemisega venitasin ma nii kaua kuni polnud enam miskit pildistada, aga parimad leiud lähevad kindlasti kordamisele. Ma avastasin, et rabarbriga sobib kokku väga hästi  kakao, ja tegin paar väga lihtsat plaadikooki kakaose põhjaga. Proovisin rabarbrijäätist, mis põhimõtteliselt on vaniljejäätise retsepti baasil, lihtsalt segatuna rabarbrikeedisega- väga hea ja värskendav suutäis, selline kergelt hapukas. Korra tegin rabarbrimuffinseid- neid teen kindlasti varsti veel. Paar korda olen teinud rabarbri-toscakooki, mis on tegelikult siiani lemmik- seda ma teen varsti kindlasti jälle ja siis tuleb pilt ning retsept ka. Praegu kirjutan aga Nami-Namist leitud retseptist, mis ka mulle  väga maitses: Kookoskook rabarbriga. Eraldi ma üles kirjutama retsepti ei hakka, sest peaaegu kõik tuli retsepti järgi, peale selle, et kookost panin ma ainult kattesse- lihtsalt oli oodatust väiksem kogus kapis. Maitses magushapu, ja mõõõnusa kergelt krõbeda kattega, seest jäi selline huvitavalt pehme ja lausa nagu koorene. Soovitan proovida, kel veel rabarbrit üle on :)